લંડન ખાતેના ભારતીય હાઇકમિશને ગઈ કાલે થયેલા આતંકવાદી હુમલા બાદ આ ઘટનામાં ફસાયેલા કોઈ પણ ભારતીયની મદદ માટે વિશેષ લોક પ્રતિક્રિયા એકમની રચના કરી છે, જ્યારે વિદેશ પ્રધાન સુષમા સ્વરાજે જણાવ્યું હતું કે લંડનમાં તમામ ભારતીયો સુરક્ષિત છે. આતંકવાદી હુમલા બાદ અમેરિકાના રાષ્ટ્રપ્રમુખ ટ્રમ્પે બ્રિટનનાં વડા પ્રધાન થેરેસા મે સાથે વાત કરી હતી અને આ હુમલામાં સંડોવાયેલા આરોપીઓને કાનૂનના દાયરામાં લાવવા તેમની સરકાર પૂરતો સહકાર આપશે તેવી ખાતરી આપી હતી તેમજ આતંકવાદ સામે લડત ચલાવવા અમેરિકા પણ લંડનને પૂરતો સહકાર આપશે તેવી ખાતરી આપી હતી.